EkBass/fiwiki-20250220-pages-articles huggingface dataset:
Raisa Omaheimo

Raisa Omaheimo (s. 1977) on suomalainen kirjailija, kolumnisti ja taiteilija. Hänet tunnetaan muun muassa Ylen kolumnistina. Omaheimolle myönnettiin vuoden 2016 Pro Feminismi -palkinto näytelmästään Läski, ja Mieletön teko 2020 -palkinto mielenterveysongelmien esille nostamisesta kolumneissa sekä teoksissaan. == Ura == === Koulutus === Omaheimo valmistui teatteri-ilmaisun ohjaajaksi Helsingistä vuonna 2002, ja taiteen maisteriksi Taideteollisesta korkeakoulusta vuonna 2010. Sen jälkeen hän opiskeli ammatillisen opettajan pätevyyden Haaga-Heliassa 2015 sekä erityisopettajan pätevyyden Tampereen ammattikorkeakoulussa 2018. Hän on opiskellut Turun yliopistossa tulevaisuudentutkimuksen perusteet 2021–2022. === Työ === Omaheimo työskenteli tuntiopettajana Metropolian ammattikorkeakoulussa 2002–2010 ja digitaalisen viestinnän lehtorina 2011–2018. Omaheimo työskenteli myös konseptisuunnittelijana, markkinointisuunnittelijana sekä palvelumuotoilupäällikkönä, ja hän on työskennellyt freelancer- käsikirjoittajana vuodesta 2002 saakka. Omaheimo oli myös Taiteen Sulattamon Kaunis mieli -hankkeessa käynnistämässä Suomen ensimmäistä kulttuurikokemusasiantuntijakoulutusta. Nykyisin hän työskentelee Opintokeskus Siviksen asiantuntijana. Omaheimo on kirjoittanut romaanin Sydän (Kustantamo S&S;, 2019) ja useita kiitettyjä näytelmiä. Hän on tehnyt Yle Puheelle Epäonnistumisen CV -radio-ohjelmaa sekä kirjoittanut kolumneja Ylen verkkosivuille, ja ollut yksi Googlen runousoppi -sivuston perustajista lokakuussa 2012, kuten myös tiloja, laitteita ja sovelluksia erilaisiin ympäristöihin kehittävän HSPACE-projektin alullelaittaja. Omaheimo esiintyy myös stand up -koomikkona. Omaheimon käsikirjoittamiin näytelmiin kuuluvat kiitetyt ja keskustelua herättäneet teokset Läski (Teatteri Takomo, 2016), Häiriö (Teatteri Jurkka, 2018) sekä Kapitalismi - tarinoita pääomasta (Teatteri Jurkka, 2020), jonka hän käsikirjoitti yhdessä Elina Kilkun kanssa. === Organisaatiot === Omaheimo on ollut useiden järjestöjen ja yhdistysten hallitusjäsen, ja muun muassa Nälkäteatterin pitkäaikainen jäsen. Hän on KOE - Kokeellisen esitystaiteen ystävät ry:n perustaja, ja toimi Sexpon varapuheenjohtajana 2010–2012. Hän on Ylioppilasteatterin kunniajäsen. == Julkaisut == * Käyttöliittymä elämään - ikkunoita draaman ja teknologian kohtaamiseen. Ammattikorkeakoulu Stadia, 2003 * Uuskasvun anatomia. Opas parempaan tuottavuuteen. yhdessä Riitta Grönroosin kanssa. TeliaSonera Finland Oyj, 2012 * Tiloissa ja pilvessä - kokemuksia uusien oppimisympäristöjen kehittelystä. Metropolia ammattikorkeakoulu, 2012 * Opetuksesta näkyy läpi, toim. Raisa Omaheimo. Metropolia Ammattikorkeakoulu, 2015 * Sydän, Kustantamo S&S;, 2019 * Ratkaisuja läskeille, Kustantamo S&S;, 2022 ==Lähteet== ==Aiheesta muualla== * Luokka:Vuonna 1977 syntyneet Luokka:Elävät henkilöt Luokka:Suomalaiset käsikirjoittajat Luokka:Suomalaiset kirjailijat Luokka:Suomalaiset stand up -koomikot Luokka:Suomalaiset kolumnistit Luokka:Suomalaiset feministit
Cyclocoridae

Cyclocoridae on uuskäärmeisiin (Caenophidia) kuuluva käärmeheimo, jota tavataan ainoastaan Filippiineillä. Siihen kuuluu kahdeksan lajia, joista ainakin yksi on uhanalainen.Schmidt, Warren R. & Downs, Colleen T.: Global snake diversity, systematics and conservation: A review. Teoksessa == Koko == Cyclocoridae-lajien koko vaihtelee pienestä keskikokoiseen. Korkeintaan 17 senttimetriä pitkäksi kasvava Levitonius mirus on Elapoidea-yläheimon pienin tunnettu laji. Suurimmat Cyclocoridae-käärmeet ovat 60 senttimetrin pituisia. == Elintavat == Cyclocoridae-heimon elintavoista on vain vähän tietoa, mutta luuston perusteella on todennäköistä, että kaikki lajit ovat kokonaan tai osittain kaivautuvia käärmeitä. Ne voivat elää esimerkiksi löysässä mullassa tai karikkeessa, ja ne eivät luultavasti ole hyviä kiipeilijöitä. Cyclocoridae jakautuu kallon muodon perusteella kahteen ryhmään, kapea- ja leveäpäisiin lajeihin, jotka myös kehityshistoriallisesti muodostavat kaksi kladia. Erot kallon muodossa johtuvat luultavasti sopeutumisesta erilaisiin ruokavalioihin. Kapeapäisillä lajeilla on pienempi kita, ja ne syövät ainakin kastematoja, kun taas leveäpäiset lajit voivat syödä myös kookkaampia selkärankaisia, kuten jalallisia liskoja. == Luokittelu == Cyclocoridae-lajit luettiin aiemmin tarhakäärmeisiin (Colubridae) tai Lamprophiidae-heimoon. Fylogeneettisten tutkimusten mukaan ne ovat kuitenkin oma 35–25 miljoonaa vuotta vanha kehityslinjansa. Heimoon kuuluu viisi sukua ja kahdeksan lajia: * Cyclocorus ** Cyclocorus lineatus ** Cyclocorus nuchalis * Hologerrhum ** Hologerrhum dermali ** Hologerrhum philippinum * Levitonius ** Levitonius mirus * Myersophis ** Myersophis alpestris * Oxyrhabdium ** Oxyrhabdium leporinum ** Oxyrhabdium modestum Hologerrhum- ja Cyclocorus-lajit ovat leveäpäisiä, kun taas kolmen muun suvun lajit ovat kapeapäisiä. == Lähteet == Luokka:Uuskäärmeet
Sakris Kupila

Sakris Kupila (s. 1996) on suomalainen ihmisoikeusaktivisti. Hän on toiminut Setan puheenjohtajana vuosina 2019-2024. Aiemmin hän on ollut Setan nuorisotoimikunnan puheenjohtaja. Kupila on kampanjoinut vuodesta 2017 yhdessä Amnesty Internationalin kanssa Suomen translainsäädännön uudistamiseksi. Kampanja on osa Amnestyn kansainvälistä Brave- ja Kirjeitä vapaudelle -kampanjaa. Sadattuhannet ihmiset ympäri maailmaa ovat allekirjoittaneet vetoomuksen, lähettäneet kirjeen tai osallistuneet erilaisiin tempauksiin Kupilan puolesta. Kupila on tasa-arvoasioiden neuvottelukunnan ja ihmisoikeusvaltuuskunnan jäsen. Kupila toimii lääkärinä Vantaan ja Keravan hyvinvointialueella. Mediuutisten toimitus valitsi Kupilan sadan vuonna 2019 vaikuttaneen terveysalan henkilön listalle. ==Lähteet== ==Aiheesta muualla== * * Henkilökuva Iltalehdessä * Henkilökuva Helsingin Sanomissa * Henkilökuva Lääkärilehdessä Luokka:Vuonna 1996 syntyneet Luokka:Elävät henkilöt Luokka:Setan puheenjohtajat Luokka:Suomalaiset ihmisoikeusaktivistit
Safiirikilliahven

Safiirikilliahven (Cyprichromis pavo) on kirjoahventen (Cichlidae) heimoon kuuluva makean veden kalalaji. Safiirikilliahven voi kasvaa korkeintaan kymmenen senttimetrin mittaiseksi. Sillä on selkäevässään 15–16 piikkiruotoa sekä 14–15 pehmeää ruotoa ja peräevässä kolme piikkiruotoa ja 11–13 pehmeää ruotoa. Safiirikilliahven elää endeemisenä eli kotoperäisenä Tanganjikajärvellä. Sitä tavataan Kongon demokraattisesta tasavallasta ja Sambiasta. Safiirikilliahven on pohjakala. Se elää noin 20–50 metrin syvyydessä. Ravinnokseen laji käyttää äyriäisiä ja leviä. == Lähteet == Luokka:Kirjoahvenet
Promise

Promise on Saden toinen studioalbumi, joka julkaistiin 4. marraskuuta 1985. == Kappaleet == # # # # # # # # # # # == Kokoonpano == * Sade Adu – laulu * Stuart Matthewman – Saksofoni, kitara * Andrew Hale – koskettimet * Paul S. Denman – basso === Vierailevat muusikot === * Dave Early – rummut, lyömäsoitin * Martin Ditchman – lyömäsoitin * Pete Beachill – Pasuuna * Jake Jacas – laulu (kappaleissa 8 & 11) * Carlos Bonell – Jousisoittimet (kappaleet 9 & 10) Luokka:Vuoden 1985 albumit Luokka:Saden albumit
Sinfonia nro 104 (Haydn)

Joseph Haydnin 104. sinfonia D-duurissa ("Lontoo", H. 1/104) on Lontoon King's Theatressa. 4. toukokuuta 1795 kantaesitetty neliosainen sinfonia. Samassa yhteydessä esitettiin 100. sinfonia eli "Sotilassinfonia". Haydn sävelsi kaikkiaan kaksitoista "Lontoon-sinfoniaa" Lontoota varten eikä säveltänyt uusia sinfonioita 104. sinfonian jälkeen. Näiden sinfonioiden esityksiä alettiin kuitenkin pian pitää myös Itävallassa ja eri puolilla muuta Eurooppaa.Symphony No. 104 in D major ("London"), H. 1/104 AllMusic Haydnin 104. sinfonian dramaattinen avaus johtaa energiseen allegroon, joka perustuu pääteeman laajamittaiseen kehittelyyn. Toinen osa (Andante) sisältää yksinkertaisen, kiireettömän teeman, joka syvenee melodisuuden ja harmonisuuden laajentuessa. Kolmannen osan menuetti on trio-osiossaan pehmeä ja hienorakenteinen. Finaalissa ("Spiritoso") tukeudutaan kroatialaiseen kansanlauluun (Oj Jelena), jonka Haydn todennäköisesti kuuli Eisenstadtissa. Kansanlauluteemaakin kehitellään kompleksisesti osan kuluessa. == Osat == # Adagio – Allegro # Andante # Menuetto. Allegro & Trio # Finale. Spiritoso == Lähteet == == Aiheesta muualla == * IMSLP: nuotteja Luokka:Joseph Haydnin sinfoniat Luokka:1790-luvun musiikkiteokset
Nicholas Robertson

Nicholas ”Nick” Robertson (s. 11. syyskuuta 2001 Pasadena, Kalifornia) on yhdysvaltalainen jääkiekkoilija. Robertson edustaa NHL-seura Toronto Maple Leafsia. Maple Leafs varasi Robertsonin vuoden 2019 varaustilaisuuden toisella kierroksella 53. pelaajana. Robertson on pelipaikaltaan vasen laitahyökkääjä ja kätisyydeltään left.https://www.hockeydb.com/ihdb/stats/pdisplay.php?pid=197139 Robertson on pelannut NHL-urallaan 14. kesäkuuta 2023 mennessä neljä NHL- pudotuspeliottelua. Näissä hän on tehnyt yhden maalin.https://www.nhl.com/player/nicholas-robertson-8481582 == Lähteet == Luokka:Yhdysvaltalaiset jääkiekkoilijat Luokka:Toronto Maple Leafsin pelaajat Luokka:Toronto Maple Leafsin varaamat pelaajat Luokka:Vuonna 2001 syntyneet Luokka:Elävät henkilöt
Commercial Crew Program

Commercial Crew Program (CCP) on Nasan ohjelma, jossa tehdään miehitettyjä lentoja Maasta matalalle Maan kiertoradalle ISS:lle ja takaisin. Palveluntoimittajia siinä ovat SpaceX ja Boeing. Ohjelmassa käytettävät suorituskyvyt kehitettiin osin ja sertifioitiin Commercial Crew Development (CCDev) -ohjelmassa. Commercial Orbital Transportation Services (COTS) ja Commercial Resupply Services (CRS) ovat vastaavat ohjelmat miehittämättömille rahtilennoille. ==SpaceX== SpaceX suorittaa lentonsa Crew Dragonilla ja laukaisee sen Falcon 9:llä. Molemmat ovat SpaceX:n omia. Viimeinen CCDev- lento, miehitetty lento ISS:lle, päättyi onnistuneesti 2. elokuuta 2020, joten SpaceX saattoi siirtyä CCP-ohjelman lentoihin, alkaen SpaceX Crew-1:stä. ==Boeing== Boeingin alus on sen uusi CST-100 Starliner. Rakettina on Boeingin ja Lockheed Martinin yhteisyritys United Launch Alliancen Atlas V. Elokuussa 2020 Starlinerin testaus CCDev-ohjelmassa on kesken. ==Lennot== Kantoraketti ja alus Lento Kuvaus Miehistö Päiväys Tulos Falcon 9 Block 5 ja Crew Dragon SpaceX Crew-1 TBA *Michael S. Hopkins, NASA *Victor J. Glover, NASA *Soichi Noguchi, JAXA 2020 TBA Falcon 9 Block 5 ja Crew Dragon SpaceX Crew-2 *Shane Kimbrough (NASA) *Megan McArthur (NASA) *Akihiko Hoshide (JAXA) *Thomas Pesquet (ESA) 2021 TBA Falcon 9 Block 5 ja Crew Dragon SpaceX Crew-3 *Thomas Marshburn (NASA) *Raja Chari (NASA) *Kayla Barron (NASA) *Matthias Maurer (ESA) 2021 TBA Atlas V ja CST-100 Starliner Boeing Starliner-1 TBA *Sunita Williams *Josh Cassada *Thomas Pesquet *Andrei Borisenko TBA TBA == Aiheesta muualla == * Commercial Crew Program - NASA Luokka:Nasan ohjelmat
Pastellimeriahven

Pastellimeriahven (Serranus cabrilla) on meriahventen (Serranidae) heimoon ja saha-ahventen (Serraninae) alaheimoon kuuluva merivesissä elävä kalalaji. Se on sukunsa Serranus tyyppilaji. Pastellimeriahvenen pituus on tavallisesti 20–25 senttimetrin luokkaa ja voi maksimissaan olla noin 40 senttimetriä. Laji on väritykseltään keltaharmaa tai punainen. Ruumiin yläosassa on 7–9 pystysuuntaista ruskeaa juovaa ja pään sivuissa muutama oranssi pitkittäissuuntainen kuvio. Pastellimeriahvenella on kylkiviivallaan 72–78 suomua. Sillä on selkäevässään kymmenen piikkiruotoa ja 13–15 pehmeää ruotoa. Peräevässä on kolme piikkiruotoa ja 7–8 pehmeää ruotoa. Pastellimeriahventa tavataan Atlantin valtamerellä Englannin kanaalista eteläänpäin Hyväntoivonniemen kautta aina Etelä-Afrikkaan asti sekä Välimerellä ja Mustallamerellä. Laji oleskelee 5–500 metrin syvyydessä vedenpinnasta. Sen elinympäristöistä yleisin on kiviriutat ja vähemmän yleinen on meriruoho. Kanariansaarilla sille on määritelty alamitta; 15 senttimetriä. Pastellimeriahvenen ravintoa ovat kalat, äyriäiset ja pääjalkaiset. Se saavuttaa sukukypsyyden keskimäärin 17,5 senttimetrin mittaisena. Lisääntyminen tapahtuu Välimerellä huhti-heinäkuun ja Englannin kanaalissa heinä-elokuun välisenä aikana. == Lähteet == * Taksonomian lähde alaheimon sukuun asti: * Taksonomian lähde suvusta alaspäin: === Viitteet === Luokka:Saha-ahvenet
Howard Shelley

Howard Shelley (s. 3. maaliskuuta 1950 Lontoo) OBE on brittiläinen pianisti ja kapellimestari.Howard Shelley (piano) Howard ShelleyHoward Shelley AllMusic Shelley esiintyi ensimmäisen kerran 10-vuotiaana BBC:n televisiossa. Hän valmistui Royal College of Musicista 21-vuotiaana. Vuonna 1972 hän teki debyyttinsä Proms-festivaalilla. Shelley keskittyi Sergei Rahmaninovin musiikkiin erityisesti 1980-luvulla. Hän aloitti vuonna 1982 säveltäjän soolopianotuotannon levyttämisen Hyperion-levymerkille, ja seuraavana vuonna hän esitti sen useiden päivien maratonissa Wigmore Hallissa. Vuosina 1989–1990 Shelley levytti Rahmaninovin pianokonsertot Chandokselle. Pianistina hän on levyttänyt Rahmaninovin lisäksi muiden muassa Muzio Clementin, Cramerin, Clara Schumannin, Friedrich Kalkbrennerin, Henri Herzin ja Ferdinand Hillerin teoksia. Shelley on pianistina levyttänyt muiden muassa Wolfgang Amadeus Mozartin teoksia, Muzio Clementin kaikki sonaatit, Sergei Rahmaninovin soolopianotuotannon sekä klassismin ja romantiikan kausien konserttoja. Shelley on kapellimestarina johtanut sekä korokkeelta että koskettimien ääreltä. Hän oli London Mozart Playersin avustavat kapellimestari ja sitten päävierailija 1990-luvun alkupuolella. Hän teki vierailijana esiintymisiä myös esimerkiksi Philharmonia-orkesterin ja Lontoon sinfoniaorkesterin kanssa. Shelley on toiminut Uppsalan kamariorkesterin pääkapellimestarina ja muodostanut lisäksi läheiset suhteet Englannin kamariorkesteriin, Sinfonia Varsoviaan, Camerata Salzburgiin, Orchestra di Padova e del Venetoon, Västerås Sinfoniettaan, St. Gallenin sinfoniaorkesteriin sekä Tasmanian sinfoniaorkesteriin. Kapellimestarina hän on levyttänyt esimerkiksi Louis Spohrin sinfoniat ja Joseph Haydnin Lontoon-sinfoniat. Shelley sai vuonna 1994 Royal College of Musicin kunniajäsenyyden ja vuonna 2009 Brittiläisen imperiumin ritarikunnan upseerin arvon musiikillisista palveluksistaan. Hän meni naimisiin Hilary Macnamaran kanssa ja sai kaksi poikaa. Poika Alexander Shelley on kapellimestari, jonka johdolla hänen isänsäkin on esiintynyt. == Lähteet == Luokka:Brittiläiset pianistit Luokka:Brittiläiset kapellimestarit Luokka:Vuonna 1950 syntyneet Luokka:Elävät henkilöt
SpaceX Crew-2

SpaceX Crew-2 oli SpaceX:n miehitetty avaruuslento ISS:lle. Laukaisu oli aikataulutettu vuoden 2021 toiselle neljännekselle. Lento kuuluu NASAn Commercial Crew Program -ohjelmaan. Aluksena oli Crew Dragon Endeavour ja kantorakettina Falcon 9 B5. ==Miehistö== *Shane Kimbrough, NASA, Komentaja, Retkikunta 65 ja 66 *Megan McArthur, NASA, Lentäjä, Retkikunta 65 ja 66 *Akihiko Hoshide, JAXA, Tehtäväspesialisti, Retkikunta 65 ja 66 *Thomas Pesquet, ESA, Tehtäväspesialisti, Retkikunta 65 ja 66 == Katso myös == * Luettelo Falcon 9:n laukaisuista ==Lähteet== == Aiheesta muualla == Luokka:SpaceX Luokka:Vuoden 2020 avaruustoiminta
Edvard Leopold Blumenthal

Edvard Leopold Blumenthal (2. marraskuuta 1837 Johannes, Viipurin lääni – 22. lokakuuta 1915 Helsinki) oli suomalainen ylimetsänhoitaja ja Suomen suuriruhtinaskunnan ennakkosensuurista vastanneen painoasiain ylihallituksen puheenjohtaja. Blumenthalin vanhemmat olivat Rokkalan peilitehtaan johtaja, kollegiasessori Benjamin Johan Blumenthal ja Sofia Johanna Hoyer. Edvard Blumenthal opiskeli Viipurin lukiossa ja Pietarin metsänhoito-opistossa. Vuonna 1859 hänet nimitettiin metsänhoitajaksi maanmittauksen ja metsänhoidon ylihallitukseen. Hän työskenteli aluemetsänhoitajana Muhosen hoitoalueella. Vuonna 1875 Blumenthal yleni Oulun tarkastuspiirin virkaa toimittavaksi ylimetsänhoitajaksi ja vuonna 1887 vakinaiseksi ylimetsänhoitajaksi. Metsänhoitajana Blumenthal harjoitti metsätieteellisiä tutkimuksia Pelsonsuolla ja Ylitorniolla. Vuonna 1888 Blumenthal nimitettiin painoasiain ylihallituksen puheenjohtajaksi. Hän erosi puheenjohtajan virasta vuonna 1895 mutta jatkoi ylihallituksen vakinaisena jäsenenä vuoteen 1905 saakka. Blumenthal oli Oulussa asuessaan Oulun kaupunginvaltuuston ja Oulun säästöpankin johtokunnan jäsen. ==Lähteet== Luokka:Suomalaiset metsänhoitajat Luokka:Oulun kaupunginvaltuutetut Luokka:Vuonna 1837 syntyneet Luokka:Vuonna 1915 kuolleet
Satulakilliahven

Satulakilliahven (Cyprichromis zonatus) on kirjoahventen (Cichlidae) heimoon kuuluva makean veden kalalaji. Satulakilliahvenkoiras voi kasvaa korkeintaan 8,6 senttimetrin mittaiseksi ja naaras 8,1 senttimetrin mittaiseksi. Sillä on selkäevässään 13–15 piikkiruotoa sekä 14–16 pehmeää ruotoa ja peräevässä kolme piikkiruotoa ja 11–13 pehmeää ruotoa. Satulakilliahven elää endeemisenä eli kotoperäisenä Tanganjikajärvellä Sambiassa. Laji on pohjakala. Se elää parvissa noin 9–30 metrin syvyydessä. == Lähteet == Luokka:Kirjoahvenet
Tomasz Najduch

Tomasz Najduch (s. 1969 Oświęcim) on puolalainen karateka. Hän on viisinkertainen Kyokushinin Euroopan-mestari ja yhdeksänkertainen Puolan mestari. Najduch on EM-kilpailujen toiseksi menestyneinen superraskaansarjan ottelija kolmella mestaruudellaan. Kilpauransa jälkeen hän on työskennellyt Katowice Karate Sports Club -seuran johtajana ja valmentajana.O Klubie kkskarate.pl Viitattu 8.8.2020 ==Kilpaura== Najduch saavutti ensi kerran menestystä kotimaassaan Puolassa vuosina 1989 ja 1990. Hän hävisi ensin keskisarjan mestaruuden Zuziakille, mutta voitti pronssia seuraavana vuonna.Polish Championships kyokushinresults.com Viitattu 7.8.2020 Najduch saavutti Liettuan mestaruuden 1992. 1993 ja 1995 Najduch saavutti ensimmäiset Puolan mestaruutensa keskisarjassa voitettuaan loppuotteluissa ensiksi Dakowiczin ja seuraavana vuonna Dadzibugin, joka oli voittanut edellisvuonna Puolan mestaruuden. 1996 Najduch saavutti ensimmäisen Euroopan mestaruutensa Kreikassa voitettuaan raskaansarjan loppuottelussa Egil Arne Oklandin. Hän otteli koko turnauksen loukkaantuneena, kun nilkan nivelpussi repesi päivä ennen turnauksen alkua.Tomasz Najduch -Wywiad dla Onekyokushin.pl onekyokushin.pl 10.4.2002 Viitattu 8.8.2020 Najduch voitti samana vuonna myös Puolan superraskaansarjan mestaruuden. 2000 Najduch saavutti Puolan ensimmäisen avoimensarjan mestaruuden voitettuaan loppuottelussa Krzysztof Habraszkan.Polish Open Weight Championships kyokushinresults.com Viitattu 7.8.2020 Hän saavutti uransa toisen ja samalla ensimmäisen Euroopan superraskaansarjan mestaruuden Portugalissa voitettuaan loppuottelussa Florian Ogunaden. Najduch oli mukana Lähi-idän mestaruuskilpailuissa Kuwaitissa, jossa hän saavutti hopeaa. 2001 Najduch uusi Puolan avoimensarjan mestaruuden voitettuaan loppuottelussa Sylwester Sypieńin. Hän teki saman myös EM- kilpailuissa Unkarissa saavutettuaan uransa kolmannen Euroopan mestaruuden voitettuaan Alexei Drobyazkon. 2002 Najduch saavutti neljännen Euroopan mestaruuden ja kolmannen perättäisen superraskaansarjan mestaruuden voitettuaan loppuottelussa maanmiehensä Marek Kosowskin. Mestaruuden myötä hän oli voittanut yhdessä Piotr Sawickin kanssa eniten painoluokallisia Euroopan mestaruuksia (4). Lisäksi Najduch oli voittanut eniten Euroopan superraskaansarjan mestaruuksia. Sittemmin molemmat ennätykset rikottiin. Kesäkuussa hän sijoittui vielä seitsemänneksi All American Openissa.All American Open - IKO kyokushinresults.com Viitattu 7.8.2020 2003 Najduch sijoittui neljänneksi All American Openissa hävittyään pronssiottelun Alexander Voynichille. Hän sijoittui vielä EM-kilpailujen avoimensarjassa seitsemänneksi. ==Potkunyrkkeily== Najduch oli mukana maaliskuussa 2006 Wrocławssa järjestetyssä kahdeksan ottelijan K–1 turnauksessa.Cekol sponsorem Grand Prix Polski w K-1 prnews.pl 28.2.2006 Viitattu 8.8.2020 Hän eteni aina välieriin saakka, jossa Najduch hävisi potkunyrkkeilyn MM-hopea saavuttaneelle Rafał Petertilille tuomariäänin. ==Lähteet== Luokka:Puolalaiset karatekat Luokka:Kyokushinin harjoittajat Luokka:Vuonna 1969 syntyneet Luokka:Elävät henkilöt
Aarne Jung

Aarne Vilho Jung (13. marraskuuta 1912 Sippola - 27. joulukuuta 1965, Sippola) oli suomalainen kestävyysjuoksija, joka tunnettiin erityisesti maratonjuoksijana. Parhaat vuodet maratonjuoksijana olivat 1940-luvun lopulla. Jung oli aloittanut juoksijanuransa jo ennen sotia 1930-luvun lopulla. Hän saavutti vuoden 1938 Kalevan kisoissa maratonilla pronssia. Seuraavan vuoden Suomen mestaruuskisoissa hänen aikansa oli 12 minuuttia nopeampi, mutta sijoitus heikompi eli kuudes. Välirauhan mestaruuskisoissa sijoitus oli kuudes. Sotavuosina maratonia ei SM-kisoissa juostu. Sotien jälkeen Jung jatkoi maratonjuoksu-uraansa. Tulokset olivat selkeästi tällöin parempia kuin enenn sotaa, vaikka ikää oli sodan jälkeisenä kesänä 33 vuotta. Hän oli vuoden 1945 SM-kisoissa 5., 1946 4., 1947 8., 1948 4. Lontoon 1948 olympiavuoden neljäs sija jätti hänet olympialaisten ulkopuolelle, sillä valituiksi tulivat kaksi ensimmäistä Mikko Hietanen ja Jussi Kurikkala sekä ratajuoksijana menestynyt Viljo Heino. Kesäkuussa 1949 tuli sitten mestaruus omalla ennätysajalla 2.35.44,1. Syyskuussa Ruotsi-Pohjola -maaottelussa tuli ainoa maaotteluedustus ja tuloksena neljäs sija. Seuraavana vuonna Jung sai vielä SM-pronssin maratonilta. Saman vuoden lokakuussa hän juoksi Turussa oman ennätyksensä 2.33.14 -ajalla. Hän osallistui vielä kahden seuraavan vuoden SM- maratonille sijoitusten ollessa vuonna 1951 9. ja olympiavuonna 1952 13. Jung oli osallistunut myös maastojuoksun SM-kisoihin, joista parhaan sijoituksensa hän saavutti vuoden 1946 SM-kisoissa tulemalla sijalle 7. Jo ennen sotia vuoden 1938 SM-maastoissa hänen seuransa kouvolalaisen Hirvelän Hirvet- edustajana oli ollut viides joukkuekilpailussa. Vuosina 1946 ja 1948 hän voitti Suomen Urheilulehden maratonin eli käytännössä 25 000 metrin juoksun. Parhaan aikansa 10 000 metrillä hän juoksi vuonna 1946 eli 32.08,2. Työssä hän oli auton apumies ja asuinpaikkana Utti. == Lähteet == Luokka:Suomalaiset kestävyysjuoksijat Luokka:Vuonna 1912 syntyneet Luokka:Vuonna 1965 kuolleet
Pseudaspididae

Pseudaspididae on uuskäärmeisiin (Caenophidia) kuuluva käärmeheimo, jonka taksonomia on epäselvä. Heimoon kuuluu varmasti ainakin kaksi lajia, myyräkäärme (Pseudaspis cana) ja Pythonodipsas carinata, jotka molemmat elävät Saharan eteläpuolisessa Afrikassa ja ovat sukujensa ainoat lajit. Fylogeneettisten tutkimusten perusteella myös afrikkalainen Buhoma ja aasialainen Psammodynastes saattavat kuulua heimoon. Vuoden 2019 analyysin mukaan heimo sisältää suvun Psammodynastes muttei sukua Buhoma, jolloin lajeja on neljä. == Suvut == * Psammodynastes * Pseudaspis * Pythonodipsas == Lähteet == Luokka:Uuskäärmeet
Vesiurheilukeskus

Vesiurheilukeskus on paikka, jossa voi harrastaa useita erilaisia vesiurheilulajeja. Tyypillisimpiä lajeja ovat mm. SUP-lautailu, wakeboarding ja cable wakeboarding, vesihiihto, kiteboarding, melonta, surffaus, uinti, avantouinti, sekä ja vesileikkipuisto. Yleensä vesiurheilukeskukset tarjoavat myös oheispalveluita, kuten saunomista, ravintolatoimintaa ja erilaisua tapahtumia. Tyypillisesti vesiurheilukeskukset sijaitsevat luonnonvesien äärellä, mutta ne voivat olla myös tekoaltaissa. Vesiurheilukeskusten päämääränä on toimia matalan kynnyksen ajanviettopaikkoina keille tahansa lajeista kiinnostuneille joko harrastajina tai yleisönä. == Vesiurheilukeskukset Suomessa == * Vesiurheilukeskus Laguuni, Espoo & Helsinki * Ridenjoy Wakepark, Helsinki * Wake Valley, Ylöjärvi * Vesiurheilukeskus, Vuokatti * Wake In Vuoksi, Imatra * Wake 4 Break, Joensuu * Ukkohalla Cable Park, Hyrynsalmi * Oulu Wakepark, Oulu * Gr8wake, Jyväskylä * South Beach Wake, Hämeenlinna * EPOP-Wake, Seinäjoki * Tohloppi Wake, Tampere * Watersportspark, Harjavalta * Midnight Sun Wake, Rovaniemi Luokka:Vesiurheilu
Samsung Galaxy A01

Samsung Galaxy A01 on Samsungin tammikuussa 2020 julkaisema älypuhelin. == Tekniset tiedot == === Muotoilu === ==== Näyttö ==== Samsung Galaxy A01 -älypuhelimessa on 5,7-tuumainen teräväpiirtonäyttö 19:9 -kuvasuhteella. ==== Paino ja mitat ==== Laite painaa 151 grammaa ja sen mitat ovat 147,5 x 70,9 x 8,3 millimetriä. === Fyysiset osat === ==== Järjestelmäpiiri ==== Laitteesta löytyy Qualcommin Snapdragon 439 -järjestelmäpiiri, jossa grafiikkapiirinä toimii Adreno 505. ==== Muisti ==== Laitteessa on 2 gigatavua RAM-muistia ja 16 gigatavua sisäistä muistia. Lisäksi tallennustilaa voidaan laajentaa enintään 512 gigatavun microSD-kortilla. ==== Akku ==== Akun kapasiteetti on 3 000 milliampeerituntia tässä laitteessa. ==== Kamerat ==== Laitteessa on kaksi takakameraa. Pää-takakameran tarkkuus on 13 megapikseliä, toisen puolestaan 2 megapikseliä (syvyystietokamera). Etukameran tarkkuus on 5 megapikseliä. Videokuvaus voidaan tehdä 1080p (täysteräväpiirto) -resoluutiolla 30 fps. === Ohjelmisto === Julkaisuhetkellä laitteessa oli esiasennettuna Android 10. Laite on päivitettävissä Android 11 -versioon. Molemmat versiot toimivat Samsungin One UI -käyttöliittymällä. == Lähteet == * Phonearena: Samsung Galaxy A01 Galaxy A01 Luokka:Android-pohjaiset laitteet Luokka:Vuoden 2020 matkapuhelimet
Samsung Galaxy A11

Samsung Galaxy A11 on Samsungin 2. heinäkuuta 2020 julkaisema älypuhelin. == Tekniset tiedot == === Muotoilu === ==== Näyttö ==== Samsung Galaxy A11 -älypuhelimessa on 6,4 -tuumainen teräväpiirtonäyttö 19,5:9 -kuvasuhteella. ==== Paino ja mitat ==== Laite painaa 168 grammaa ja sen mitat ovat 163,1 × 76,3 × 8 millimetriä. === Fyysiset osat === ==== Järjestelmäpiiri ==== Laitteesta löytyy Qualcommin Snapdragon 450 -järjestelmäpiiri, jossa grafiikkapiirinä toimii Adreno 506. ==== Muisti ==== Laitteessa on 2 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 512 gigatavun microSD-kortilla. ==== Akku ==== Akun kapasiteetti on 4 000 milliampeerituntia tässä laitteessa. ==== Kamerat ==== Laitteessa on kolme takakameraa. Pääkameran tarkkuus on 13 megapikseliä, toisen kameran tarkkuus on 5 megapikseliä (ultralaajakulmakamera) ja kolmannen kameran tarkkuus on 2 megapikseliä (syvyystietokamera). Etukameran tarkkuus on 8 megapikseliä. Videokuvaus voidaan tehdä 1080p (täysteräväpiirto) -resoluutiolla 30 fps. === Ohjelmisto === Julkaisuhetkellä laitteessa oli esiasennettuna Android 10 Samsungin One UI -käyttöliittymällä. == Lähteet == * Phonearena: Samsung Galaxy A11 Galaxy A11 Luokka:Android-pohjaiset laitteet Luokka:Vuoden 2020 matkapuhelimet
Samsung Galaxy A10e

Samsung Galaxy A10e on Samsungin 12. heinäkuuta 2019 julkaisema älypuhelin. == Tekniset tiedot == === Muotoilu === ==== Näyttö ==== Samsung Galaxy A10e -älypuhelimessa on 5,8 -tuumainen teräväpiirtonäyttö 19,5:9 -kuvasuhteella. ==== Paino ja mitat ==== Laite painaa 141 grammaa ja sen mitat ovat 147,3 x 69,6 x 8,4 millimetriä. === Fyysiset osat === ==== Järjestelmäpiiri ==== Laitteesta löytyy Samsungin Exynos 7 Octa 7884 -järjestelmäpiiri, jossa grafiikkapiirinä toimii Mali-G71 MP2. ==== Muisti ==== Laitteessa on 2 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 512 gigatavun microSD-kortilla. ==== Akku ==== Akun kapasiteetti on 3 000 milliampeerituntia tässä laitteessa. ==== Kamerat ==== Takakameran tarkkuus on 8 megapikseliä. Etukameran tarkkuus on 5 megapikseliä. Videokuvaus voidaan tehdä 1080p (täysteräväpiirto) -resoluutiolla 30 fps. === Ohjelmisto === Julkaisuhetkellä laitteessa oli esiasennettuna Android 9.0 "Pie" Samsungin One UI -käyttöliittymällä. == Lähteet == * Phonearena: Samsung Galaxy A10e Galaxy A10e Luokka:Android-pohjaiset laitteet Luokka:Vuoden 2019 matkapuhelimet
Samsung Galaxy A10s

Samsung Galaxy A10s on Samsungin 27. elokuuta 2019 julkaisema älypuhelin. == Tekniset tiedot == === Muotoilu === ==== Näyttö ==== Samsung Galaxy A10s -älypuhelimessa on 6,2 -tuumainen teräväpiirtonäyttö 19:9 -kuvasuhteella. ==== Paino ja mitat ==== Laite painaa 168 grammaa ja sen mitat ovat 156,9 x 75,8 x 7,8 millimetriä. === Fyysiset osat === ==== Järjestelmäpiiri ==== Laitteesta löytyy MediaTekin Helio P22 -järjestelmäpiiri, jossa grafiikkapiirinä toimii IMG PowerVR GE8320. ==== Muisti ==== Laitteessa on 2 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 512 gigatavun microSD-kortilla. ==== Akku ==== Akun kapasiteetti on 4 000 milliampeerituntia tässä laitteessa. ==== Kamerat ==== Laitteessa on kaksi takakameraa. Pääkameran tarkkuus on 13 megapikseliä ja toisen kameran tarkkuus puolestaan 2 megapikseliä (syvyystietokamera). Etukameran tarkkuus on 8 megapikseliä. Videokuvaus voidaan tehdä 1080p (täysteräväpiirto) -resoluutiolla 30 fps. === Ohjelmisto === Julkaisuhetkellä laitteessa oli esiasennettuna Android 9.0 "Pie" Samsungin One UI -käyttöliittymällä. == Lähteet == * Phonearena: Samsung Galaxy A10s Galaxy A10s Luokka:Android- pohjaiset laitteet Luokka:Vuoden 2019 matkapuhelimet
Oranssimustesieni

Oranssimustesieni (Coprinopsis erythrocephala) on mustesienilaji, jonka suojus on oranssinvärinen tai joskus jopa punainen. Oranssimustesienen lakin läpimitta on puolesta yhteen senttimetriin. Heltat ovat taajassa ja sulavat mustaksi nesteeksi. Jalka on 35 ja 80 millimetrin välilä pituudeltaan, vain yhdestä neljään millimetrin paksuinen. Lajin itiöemiä tavataan oksilla ja lastuilla keväästä alkaen, mutta sitä pidetään harvinaisena. Suomesta esiintymä on löydetty Turun saaristosta. Oranssimustesienelle ilmeisen läheinen laji on Coprinopsis ochraceolanata, josta se on vaikea erottaa ja jonka arvellaan esiintyneen Suomessa satunnaisesti haavan ja omenan vanhoilla juurilla. == Lähteet == Luokka:Hämymustesienet
Michael Ojo (koripalloilija, 1993)

Michael Olalekan Ojo (5. tammikuuta 1993 Lagos – 7. elokuuta 2020 Belgrad, Serbia) oli nigerialainen koripalloilija. Hän voitti vuonna 2019 serbialaisessa KK Crvena zvezdassa Adrianmeren liigan ja Serbian mestaruudet. == Elämä ja urheilu-ura == Jalkapalloa aikaisemmin pelannut Ojo osallistui vuonna 2010 Giants of Africa -leirille, jossa hän herätti NBA-seurajohtaja Masai Ujirin huomion.https://www.espn.com/college- football/story/_/id/29613946/former-florida-state-center-michael-ojo-27-dies- workout Ojo muutti Yhdysvaltoihin, opiskeli Tennessee Templen high schoolissa ja pelasi vuosina 2012–2017 Floridan osavaltionyliopiston joukkueessa pienessä roolissahttps://www.sports-reference.com/cbb/players/michael-ojo-2.html. Kauden 2015–2016 hän oli pelaamatta loukkaantumisen vuoksi.https://seminoles.com/sports/basketball/roster/season/2016-17/michael- ojo/ Yliopiston jälkeen Ojo siirtyi ammattilaiseksi Eurooppaan. Hän edusti serbialaista KK FMP:tä kauden 2017–2018, ja kaksi seuraavaa kautta hän pelasi niin ikään serbialaisessa KK Crvena zvezdassa pelaten myös kansainvälisiä seurajoukkuekilpailuja.https://www.basketball- reference.com/international/players/michael-ojo-1.html Ojo voitti Crvena zvezdassa vuonna 2019 Adrianmeren liigan mestaruuden ja Serbian mestaruuden.Euroliiga Vuonna 2017 Nike käytti 15 000 dollaria koneeseen, jolla pystyttiin valmistamaan erityisesti Ojon jalkaan sopivia kenkiä. Ojo kuoli Belgradissa 27-vuotiaana 7. elokuuta 2020. Hän sai sydäninfarktin kesken harjoituksen ja kuoli sairaalassa samana päivänä.https://www.is.fi/koripallo/art-2000006595410.html == Lähteet == * Profiili Euroliiga === Viitteet === == Aiheesta muualla == * Profiili RealGM * Michael Ojo Basketball Player Profile eurobasket.com Luokka:Nigerialaiset koripalloilijat Luokka:Vuonna 1993 syntyneet Luokka:Vuonna 2020 kuolleet
Samsung Galaxy A20

Samsung Galaxy A20 on Samsungin 10. huhtikuuta 2019 julkaisema älypuhelin. == Tekniset tiedot == === Muotoilu === ==== Näyttö ==== Samsung Galaxy A20 -älypuhelimessa on 6,4 -tuumainen teräväpiirtonäyttö 19,5:9 -kuvasuhteella. ==== Paino ja mitat ==== Laite painaa 169 grammaa ja sen mitat ovat 158,4 × 74,7 × 7,8 millimetriä. === Fyysiset osat === ==== Järjestelmäpiiri ==== Laitteesta löytyy Samsungin Exynos 7 Octa 7884 -järjestelmäpiiri, jossa grafiikkapiirinä toimii Mali-G71 MP2. ==== Muisti ==== Laitteessa on 3 gigatavua RAM-muistia ja 32 gigatavua sisäistä muistia. Lisäksi tallennustilaa voidaan laajentaa enintään 512 gigatavun microSD-kortilla. ==== Akku ==== Akun kapasiteetti on 4 000 milliampeerituntia tässä laitteessa. ==== Kamerat ==== Laitteessa on kaksi takakameraa. Pääkameran tarkkuus on 13 megapikseliä ja toisen kameran tarkkuus on 5 megapikseliä (ultralaajakulmakamera). Etukameran tarkkuus on 8 megapikseliä. Videokuvaus voidaan tehdä 1080p (täysteräväpiirto) -resoluutiolla 30 fps. === Ohjelmisto === Julkaisuhetkellä laitteessa oli esiasennettuna Android 9.0 "Pie". Laite on pävitettävissä Android 11 -versioon. Molemmat versiot toimivat Samsungin One UI -käyttöliittymällä. == Lähteet == * Phonearena: Samsung Galaxy A20 Galaxy A20 Luokka:Android- pohjaiset laitteet Luokka:Vuoden 2019 matkapuhelimet
Samsung Galaxy A21

Samsung Galaxy A21 on Samsungin 29. kesäkuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä. == Tekniset tiedot == === Muotoilu === Samsung Galaxy A21 -älypuhelimessa on 6,5-tuumainen näyttö HD 20:9 -resoluutiolla. === Fyysiset osat === Laitteesta löytyy 2,3 gigahertsin kahdeksanydinprosessori. Laitteessa on 3 gigatavua keskusmuistia ja 32 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. ==== Kamerat ja multimedia ==== Laitteessa on neljä takakameraa. Pääkameran tarkkuus on 16 megapikseliä, toisen kameran 8 megapikseliä (ultralaajakulmakamera), kolmannen kameran 2 megapikseliä (makrokamera) ja neljännen kameran 2 megapikseliä (syvyystietokamera). Etukameran tarkkuus on 13 megapikseliä. Videokuvaus voidaan tehdä 1080p (Full HD) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 10 Samsungin One UI- käyttöliittymällä. == Lähteet == * PhoneArena: Samsung Galaxy A21 Galaxy A21 Luokka:Android-pohjaiset laitteet Luokka:Vuoden 2020 matkapuhelimet
Kaikki loppuu aina

Kaikki loppuu aina on suomalaisen laulaja-lauluntekijä Costeen 7. elokuuta 2020 julkaistu toinen studioalbumi. Albumin kappaleiden kirjoittaminen aloitettiin pian Costeen esikoislevyn jälkeen. Kappaleiden teemaksi muodostui parisuhteen loppuminen, sillä samoihin aikoihin kirjoitusprosessin aloituksen kanssa artistin oma parisuhde päättyi. == Kappaleet == == Lähteet == == Aiheesta muualla == * Costee ammentaa lauluihin omasta elämästä | Ylen Aamu | Yle Areena Luokka:Vuoden 2020 albumit Luokka:Suomalaiset popalbumit
Samsung Galaxy A30

Samsung Galaxy A30 on Samsungin 2. maaliskuuta 2019 julkaisema älypuhelin, jossa on esiasennettuna Android 9.0 (Pie) Samsungin One UI-käyttöliittymällä. == Tekniset tiedot == === Muotoilu === Samsung Galaxy A30 -älypuhelimessa on 6,4-tuumainen näyttö FullHD 19,5:9 -resoluutiolla. === Fyysiset osat === Laitteesta löytyy 1,8 gigahertsin kahdeksanydinprosessori. Laitteessa on 4 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. ==== Kamerat ja multimedia ==== Laitteessa on kaksi takakameraa. Pääkameran tarkkuus on 16 megapikseliä ja toisen kameran 5 megapikseliä (ultralaajakulmakamera). Etukameran tarkkuus on 16 megapikseliä. Videokuvaus voidaan tehdä 1080p (Full HD) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 9.0 (Pie) Samsungin One UI-käyttöliittymällä. == Lähteet == * PhoneArena: Samsung Galaxy A30 Galaxy A30 Luokka:Android- pohjaiset laitteet Luokka:Vuoden 2019 matkapuhelimet
Samsung Galaxy A31

Samsung Galaxy A31 on Samsungin 30. kesäkuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä. == Tekniset tiedot == === Muotoilu === Samsung Galaxy A31 -älypuhelimessa on 6,4-tuumainen näyttö FullHD 20:9 -resoluutiolla. === Fyysiset osat === Laitteesta löytyy 2 gigahertsin kahdeksanydinprosessori. Laitteessa on 4 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. ==== Kamerat ja multimedia ==== Laitteessa on neljä takakameraa. Pääkameran tarkkuus on 48 megapikseliä, toisen kameran 8 megapikseliä (ultralaajakulmakamera), kolmannen kameran 5 megapikseliä (makrokamera) ja neljännen kameran 5 megapikseliä (syvyystietokamera). Etukameran tarkkuus on 20 megapikseliä. Videokuvaus voidaan tehdä 1080p (Full HD) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 10 Samsungin One UI- käyttöliittymällä. == Lähteet == * PhoneArena: Samsung Galaxy A31 Galaxy A31 Luokka:Android-pohjaiset laitteet Luokka:Vuoden 2020 matkapuhelimet
Samsung Galaxy A30s

Samsung Galaxy A30s on Samsungin syyskuussa 2019 julkaisema älypuhelin, jossa on esiasennettuna Android 9.0 (Pie) Samsungin One UI-käyttöliittymällä. == Tekniset tiedot == === Muotoilu === Samsung Galaxy A30s -älypuhelimessa on 6,4-tuumainen näyttö HD 19,5:9 -resoluutiolla. === Fyysiset osat === Laitteesta löytyy 1,8 gigahertsin kahdeksanydinprosessori. Laitteessa on 4 gigatavua keskusmuistia ja 128 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. ==== Kamerat ja multimedia ==== Laitteessa on kolme takakameraa. Pääkameran tarkkuus on 25 megapikseliä, toisen kameran 8 megapikseliä (ultralaajakulmakamera), kolmannen kameran 5 megapikseliä (syvyystietokamera). Etukameran tarkkuus on 16 megapikseliä. Videokuvaus voidaan tehdä 1080p (Full HD) -resoluutiolla 30fps. === Ohjelmisto === Julkaisuhetkellä laitteessa oli esiasennettuna Android 9.0 (Pie) Samsungin One UI-käyttöliittymällä. == Lähteet == * PhoneArena: Samsung Galaxy A30s Galaxy A30s Luokka:Android-pohjaiset laitteet Luokka:Vuoden 2019 matkapuhelimet
Samsung Galaxy A41

Samsung Galaxy A41 on Samsungin 15. toukokuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä. == Tekniset tiedot == === Muotoilu === Samsung Galaxy A41 -älypuhelimessa on 6,1-tuumainen näyttö FullHD 20:9 -resoluutiolla. === Fyysiset osat === Laitteesta löytyy 2 gigahertsin kahdeksanydinprosessori. Laitteessa on 4 gigatavua keskusmuistia ja 64 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. ==== Kamerat ja multimedia ==== Laitteessa on kolme takakameraa. Pääkameran tarkkuus on 48 megapikseliä, toisen kameran 8 megapikseliä (ultralaajakulmakamera), kolmannen kameran 5 megapikseliä (syvyystietokamera). Etukameran tarkkuus on 25 megapikseliä. Videokuvaus voidaan tehdä 2160p (4K) ja 1080p (Full HD) -resoluutioilla 30fps. === Ohjelmisto === Julkaisuhetkellä laitteessa oli esiasennettuna Android 10 Samsungin One UI-käyttöliittymällä. == Lähteet == * PhoneArena: Samsung Galaxy A41 Galaxy A41 Luokka:Android-pohjaiset laitteet Luokka:Vuoden 2020 matkapuhelimet
Viaton

Viaton on suomalaisartistien Costeen ja Tipan 29. toukokuuta 2020 yhdessä julkaisema EP. Artistit päätyivät tekemään yhdessä musiikkia, kun he molemmat eristäytyivät koronarajoitusten vuoksi Turkuun. Kappaleet on äänitetty Costeen vanhempien autotallissa. == Kappaleet == == Lähteet == Luokka:Vuoden 2020 EP:t Luokka:Suomalaiset popalbumit Luokka:Suomalaiset punkalbumit
Samsung Galaxy A50s

Samsung Galaxy A50s on Samsungin lokakuussa 2019 julkaisema älypuhelin, jossa on esiasennettuna Android 9.0 (Pie) Samsungin One UI-käyttöliittymällä. == Tekniset tiedot == === Muotoilu === Samsung Galaxy A50s -älypuhelimessa on 6,4-tuumainen näyttö FullHD 19,5:9 -resoluutiolla. === Fyysiset osat === Laitteesta löytyy 2,3 gigahertsin kahdeksanydinprosessori. Laitteessa on 6 gigatavua keskusmuistia ja 128 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. ==== Kamerat ja multimedia ==== Laitteessa on kolme takakameraa. Pääkameran tarkkuus on 48 megapikseliä, toisen kameran 8 megapikseliä (ultralaajakulmakamera), kolmannen kameran 5 megapikseliä (syvyystietokamera). Etukameran tarkkuus on 32 megapikseliä. Videokuvaus voidaan tehdä 2160p (4K) ja 1080p (Full HD) -resoluutioilla 30fps sekä 720p (HD) -resoluutiolla 240fps (hidastettu videokuva). === Ohjelmisto === Julkaisuhetkellä laitteessa oli esiasennettuna Android 9.0 (Pie) Samsungin One UI-käyttöliittymällä. == Lähteet == * PhoneArena: Samsung Galaxy A50s Galaxy A50s Luokka:Android-pohjaiset laitteet Luokka:Vuoden 2019 matkapuhelimet
Jud Buechler

Judson Donald ”Jud” Buechler (s. 19. kesäkuuta 1968 San Diego, Kalifornia) on yhdysvaltalainen koripallovalmentaja ja kilpauransa päättänyt koripalloilija. Hän voitti pelaajaurallaan Chicago Bullsissa kolme NBA:n mestaruutta. == Ura == Buechler pelasi Arizonan yliopistossa vuodet 1986–1990. Seattle SuperSonics varasi hänet NBA:han vuoden 1990 varaustilaisuudessa 38. vuorolla. Buechler pelasi NBA:ssa vuosina 1990–2002 edustaen useita seuroja. Hänen pisin ja menestyksekkäin jaksonsa samassa joukkueessa oli vuosina 1994–1998 Chicago Bullsissa, joka voitti Michael Jordanin paluun avittamana 1990-luvun toisen kolmen mestaruuden putkensa.Basketball-Reference.com Pelaajauransa jälkeen Buechler on työskennellyt koripallovalmentajana. Hän on toiminut NBA:ssa Los Angeles Lakersin ja New York Knicksin apuvalmentajana.Valmentajaprofiili, NBA – Basketball-Reference.com == Lähteet == * Pelaajaprofiili, NBA Basketball- Reference.com * Valmentajaprofiili, NBA Basketball-Reference.com * Jud Buechler College Stats College Basketball at Basketball-Reference.com === Viitteet === == Aiheesta muualla == * Pelaajaprofiili NBA Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1968 syntyneet Luokka:Elävät henkilöt
Samsung Galaxy A71

Samsung Galaxy A71 on Samsungin 31. tammikuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä. Puhelimesta on saatavilla Samsung Galaxy A71 5G -versio, joka tukee 5G-verkkoja. == Tekniset tiedot == === Muotoilu === Samsung Galaxy A71 -älypuhelimessa on 6,7-tuumainen näyttö FullHD 20:9 -resoluutiolla. === Fyysiset osat === Laitteesta löytyy 2,2 gigahertsin kahdeksanydinprosessori. Laitteessa on 6 gigatavua keskusmuistia ja 128 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. ==== Kamerat ja multimedia ==== Laitteessa on neljä takakameraa. Pääkameran tarkkuus on 64 megapikseliä, toisen kameran 12 megapikseliä (ultralaajakulmakamera), kolmannen kameran 5 megapikseliä (makrokamera) ja neljännen kameran 5 megapikseliä (syvyystietokamera). Etukameran tarkkuus on 32 megapikseliä. Videokuvaus voidaan tehdä 2160p (4K) -resoluutiolla 30fps, 1080p (Full HD) -resoluutiolla 240fps sekä 720p (HD) -resoluutiolla 960fps (hidastettu videokuva). === Ohjelmisto === Julkaisuhetkellä laitteessa oli esiasennettuna Android 10 Samsungin One UI-käyttöliittymällä. == Lähteet == * PhoneArena: Samsung Galaxy A71 Galaxy A71 Luokka:Android-pohjaiset laitteet Luokka:Vuoden 2020 matkapuhelimet
Nagareyama

Nagareyama () on Japanin kaupunki Honshūn saarella Kantōn alueella Chiban prefektuurissa. Se sijaitsee sisämaassa prefektuurin luoteisosassa Shimōsan ylängöllä. Kaupunki on rakentunut Edojoen itärannalle. Lännessä se rajautuu Saitaman prefektuuriin. Nagareyamassa on 197 881 asukasta (heinäkuussa 2020) ja sen pinta-ala on 35,32 neliökilometriä. Nagareyaman seutu oli Edo-kaudella 1600–1800-luvuilla suoraan Tokugawa-bakufun hallinnassa ja se tunnettiin hevosten laidunmaana. Kauden puolivälistä lähtien Nagareyama kehittyi myös Edojoen satamana. Perinteisiä elinkeinoja ovat riisin viljely ja mirinin valmistus. Alueella viljellään myös vihanneksia, kuten pinaattia ja pillisipulia. Kaupunkioikeudet Nagareyamalle myönnettiin vuonna 1967. Sen jälkeen kaupunki on kasvanut ja teollistunut nopeasti yhtenä Tokion esikaupungeista. Nagareyaman nähtävyyksiä ovat esimerkiksi Tonen kanavaa ympäröivä puistoalue ja Shinsengumi-joukkoihin kuuluneen Kondō Isamin käyttämän hallintorakennuksen (jin’ya) jäänteet. Nagareyamaa palvelevat JR Higashi-Nihonin Musashino-linja, Ryūtetsun Nagareyama-linja, Tōbu-rautateiden Noda-linja ja Tsukuba Express. == Kuvia == Tiedosto:イタリアンレストラン丁字屋 - panoramio.jpg|Vanhoja rakennuksia Nagareyamassa Tiedosto:Nagareyama- Otakanomori S C.JPG|Nagareyama-Ōtakanomori S.C:n kauppakeskus Tiedosto:東福寺 - panoramio - くろふね (1).jpg|Tōfuku-jin portti Tiedosto:流山おおたかの森駅 - panoramio.jpg|Nagareyama-Ōtakanomorin rautatieasema == Lähteet == == Aiheesta muualla == * Kaupungin internetsivut Luokka:Chiban prefektuurin kaupungit
Samsung Galaxy A71 5G

Samsung Galaxy A71 5G on Samsungin 19. kesäkuuta 2020 julkaisema älypuhelin, jossa on esiasennettuna Android 10 Samsungin One UI-käyttöliittymällä. == Tekniset tiedot == === Muotoilu === Samsung Galaxy A71 5G -älypuhelimessa on 6,7-tuumainen näyttö FullHD 20:9 -resoluutiolla. === Fyysiset osat === Laitteesta löytyy 2,2 gigahertsin kahdeksanydinprosessori. Laitteessa on 6 gigatavua keskusmuistia ja 128 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. ==== Kamerat ja multimedia ==== Laitteessa on neljä takakameraa. Pääkameran tarkkuus on 64 megapikseliä, toisen kameran 12 megapikseliä (ultralaajakulmakamera), kolmannen kameran 5 megapikseliä (makrokamera) ja neljännen kameran 5 megapikseliä (syvyystietokamera). Etukameran tarkkuus on 32 megapikseliä. Videokuvaus voidaan tehdä 2160p (4K) -resoluutiolla 30fps, 1080p (Full HD) -resoluutiolla 240fps sekä 720p (HD) -resoluutiolla 960fps (hidastettu videokuva). === Ohjelmisto === Julkaisuhetkellä laitteessa oli esiasennettuna Android 10 Samsungin One UI-käyttöliittymällä. == Lähteet == * PhoneArena: Samsung Galaxy A71 5G Galaxy A71 5G Luokka:Android-pohjaiset laitteet Luokka:Vuoden 2020 matkapuhelimet
Samsung Galaxy A90 5G

Samsung Galaxy A90 5G on Samsungin 4. syyskuuta 2019 julkaisema älypuhelin, jossa on esiasennettuna Android 10 Samsungin One UI-käyttöliittymällä. == Tekniset tiedot == === Muotoilu === Samsung Galaxy A90 5G -älypuhelimessa on 6,7-tuumainen näyttö FullHD 20:9 -resoluutiolla. === Fyysiset osat === Laitteesta löytyy 2,84 gigahertsin kahdeksanydinprosessori. Laitteessa on 6 gigatavua keskusmuistia ja 128 gigatavua sisäistä muistia. Puhelimen muisti on laajennettavissa enintään 512 gigatavun microSD-kortilla. ==== Kamerat ja multimedia ==== Laitteessa on kolme takakameraa. Pääkameran tarkkuus on 64 megapikseliä, toisen kameran 8 megapikseliä (ultralaajakulmakamera) ja kolmannen kameran 5 megapikseliä (syvyystietokamera). Etukameran tarkkuus on 32 megapikseliä. Videokuvaus voidaan tehdä 2160p (4K) -resoluutiolla 30fps, 1080p (Full HD) -resoluutiolla 60fps sekä 720p (HD) -resoluutiolla 960fps (hidastettu videokuva). === Ohjelmisto === Julkaisuhetkellä laitteessa oli esiasennettuna Android 10 Samsungin One UI-käyttöliittymällä. == Lähteet == * PhoneArena: Samsung Galaxy A90 5G Galaxy A90 5G Luokka:Android-pohjaiset laitteet Luokka:Vuoden 2019 matkapuhelimet
André Jousseaume

André René Jousseaume (27. heinäkuuta 1894 Yvré-l'Évêque – 26. toukokuuta 1960 Chantilly) oli ranskalainen kouluratsastuksen olympiavoittaja, joka kilpaili myös kenttäratsastuksessa. Jousseaume voitti kouluratsastuksessa joukkuekilpailun olympiakultaa Los Angelesissa 1932 ja Lontoossa 1948 sekä olympiahopeaa Berliinissä 1936. Yksilökilpailussa hän saavutti Lontoossa olympiahopeaa ja Helsingissä 1952 olympiapronssia. Lontoossa Jousseaume kilpaili myös kenttäratsastuksessa. Lisäksi Jousseaume sijoittui olympiatasolla yksilökilpailussa viidenneksi vuosina 1932, 1936 ja Tukholmassa 1956 sekä joukkuekilpailussa neljänneksi vuonna 1952 ja kuudenneksi vuonna 1956.Olympedia == Lähteet == * === Viitteet === == Aiheesta muualla == * Luokka:Ranskalaiset ratsastajat Luokka:Ranskalaiset olympiavoittajat Luokka:Vuonna 1894 syntyneet Luokka:Vuonna 1960 kuolleet
Animal Crossing (pelisarja)

Animal Crossing (alkujaan ) on Nintendon kehittämä ja julkaisema elämäsimulaatiopelisarja. Ensimmäinen länsimaissa julkaistu peli Animal Crossing on muokattu versio japanilaisesta julkaisusta.https://www.mobygames.com/game/animal-crossing == Pelit == * Dōbutsu no Mori (2001), Nintendo 64 * Dōbutsu no Mori + (2001), Nintendo GameCube * Animal Crossing (2002), Nintendo GameCube * Dōbutsu no Mori e+ (2003), Nintendo GameCube * Animal Crossing: Wild World * Animal Crossing: Let’s Go to the City (myös nimellä Animal Crossing: City Folk) * Animal Crossing: New Leaf * Animal Crossing: New Horizons === Spin-off-pelit === * Animal Crossing: Happy Home Designer * Animal Crossing: Amiibo Festival * Animal Crossing: Pocket Camp == Muut sovellukset == * Animal Crossing Plaza, sosiaalisen median sovellus * Animal Crossing Clock, kellosovellus == Muu media == Pelisarjaan perustuu myös Animal Crossing -anime-elokuva. == Lähteet == == Aiheesta muualla == * Animal Crossing MobyGamesissä